Bachelor i ingeniørfag - Plan- og infrastruktur - Universitetet i Sørøst-Norge
Bachelor i ingeniørfag - Plan- og infrastruktur
Hvordan får vi vann i kranen, og hvilke fysiske og miljømessige hensyn må tas i byggplanlegging? Ingeniører i plan og infrastruktur binder samfunnet sammen.
Y-veien til Plan og infrastruktur
Du som har har yrkesfaglig utdanning og relevant fagbrev kan søke bachelor i ingeniørfag – Plan og infrastruktur – Y-veien.
Hvorfor Plan og infrastruktur?
Hvor ofte har du sittet på toget, og måtte holde ekstra godt fast i laptopen i en krapp sving? Svarer du «aldri», er det fordi tog sjelden har krappe svinger. Det har ingeniørene tenkt på, når de har planlagt hvor togsporet skal gå.
Veier, jernbane og vannforsyning er grunnleggende for utviklingen av samfunnet vårt. Likevel kan vi ikke bare sette i gang og bygge. Vi må tenke oss om først, og vi må finne ut hvilke områder som passer best. Det kaller vi arealdisponering. Det er lite lurt å legge en vei midt i en innsjø, hvis ikke vi også vil bruke mange millioner kroner på å bygge en bro. Det er heller ikke lurt å legge en drikkevannsledning i et område hvor jorda er ustabil.
Som ingeniør i Plan og infrastruktur er du med på å holde Norge i gang. Det blir særlig viktig i fremtiden, hvor det blir mer ekstremt vær, på grunn av klimaendringene.
Du får kunnskap som gjør at du kan planlegge, prosjektere og bygge fremtidens samfunn.
Jobbmulighetene er mange og arbeidsoppgavene varierte.
Etter ingeniørstudiet i Plan og infrastruktur kan du jobbe med vei- og jernbanebygging. Du kan arbeide med vann- og avløpsanlegg, og du kan drive med arealplanlegging.
Du kan velge mellom jobber i det offentlige, som kommunene. De har stort behov for ingeniører med kunnskapen du får, dersom de skal takle klimautfordringene. Du kan også jobbe i privat sektor, og det finnes jobber i utlandet. Alle steder trenger man byggingeniører, med spesialisering i plan og infrastruktur.
Har du lyst til å bli ingeniør, bør du bli ingeniør!
Ann Gøril Nykås, veiplanlegger i Rambøll Norge AS
Studiet har god og nær kontakt med næringsliv i regionen, bl.a. med forelesere fra næringslivet. Det gjennomføres bedriftsbesøk til bedrifter i nærområdet. Prosjektoppgaver og bacheloroppgaver fås fra aktuelle firma som studiet har tett kontakt med.
Dette lærer du på Plan og infrastruktur
Du kan ta deler av Bachelor i ingeniørfag – Plan og infrastruktur i utlandet. Å studere eller ta praksis i utlandet kan gi deg mulighet til å utvide din internasjonale kompetanse, språkferdigheter, personlige egenskaper og omstillingsevne. Det kan også gjøre deg mer attraktiv på arbeidsmarkedet. Vi har avtaler med utenlandske universiteter, høyskoler og praksisinstitusjoner tilpasset ditt studium.
Vil du fortsette å utforske Plan og infrastruktur? Studiet kvalifiserer for masterstudier i inn- og utland. Fortsett gjerne her på Universitetet i Sørøst-Norge – vi har masterstudiene Energy and Environmental Technology og Process Technology.